Държавен вестник, бр. 93, 2022 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  93
5. Комисията се избира за срок от 30 дни. 
Решението е прието от 48-ото Народно съб­
рание на 16 ноември 2022 г. и е подпечатано 
с официалния печат на Народното събрание.
Председател на Народното събрание:  
Вежди Рашидов
7391
ДЕКЛАРАЦИЯ
относно присъединяването на Република 
България към Шенгенското пространство
Народното събрание на Република Бъл-
гария,
– като изразява позицията, че Шенгенското 
пространство е едно от най-значимите дости-
жения на европейската интеграция;
– като отчита факта, че България е из-
пълнила критериите за присъединяване към 
Шенгенското пространство още през 2011 г. и 
готовността є е потвърждавана многократно 
от Съвета на Европейския съюз, Европейската 
комисия и Европейския парламент;
– като обръща внимание на заключенията 
на мисията експерти на държавите-членки 
под координация на Европейската комисия 
тази година, която потвърди готовността на 
България да прилага успешно последните 
достижения на правото на Шенген;
– като подчертава значението на присъе-
диняването към Шенгенското пространство 
за българските граждани, за бизнеса и за 
околната среда, с незабавен ефект върху 
облекчаването на граничните контролно-
пропускателни пунктове с Гърция и Румъния 
и улеснени транспортни връзки за целия 
Европейски съюз,
1. Декларира пълна подкрепа за усилията 
на българското правителство да постигне 
решение на Съвета на Европейския съюз за 
членството на България в Шенген до края 
на 2022 г.
2. Обръща се към парламентите на стра-
ните-членки да подкрепят присъединяването 
на България към Шенгенското пространство, 
с което ще утвърдят принципите на равнопра-
вие и недискриминация в Европейския съюз.
3. Призовава Съветът на Европейския 
съюз да приеме решение за пълно прилагане 
на разпоредбите на правото от Шенген по 
отношение на Република България, с което 
да гарантира премахването на проверките 
по всички граници на страната със страни-
те – членки на Шенгенското пространство.
Декларацията е приета от 48-ото Народно 
събрание на 17 ноември 2022 г. и е подпечатана 
с официалния печат на Народното събрание.
Председател на Народното събрание:  
Вежди Рашидов
7429
ПРЕЗИДЕНТ  
НА РЕПУБЛИКАТА
УКАЗ № 256
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Йордан Първанов Първанов 
от длъжността извънреден и пълномощен 
посланик на Република България в Чешката 
република.
Изпълнението на указа възлагам на ми-
нистъра на външните работи.
Издаден в София на 14 ноември 2022 г.
Президент на Републиката: 
Румен Радев
Министър-председател: 
Гълъб Донев
Подпечатан с държавния печат.
7424
УКАЗ № 257
На основание чл. 98, т. 6 от Конституцията 
на Република България 
П О С Т А Н О В Я В А М :
Назначавам Данчо Добринов Мичев за 
извънреден и пълномощен посланик на Ре-
публика България в Чешката република със 
седалище в гр. Прага.
Изпълнението на указа възлагам на ми-
нистъра на външните работи.
Издаден в София на 14 ноември 2022 г.
Президент на Републиката: 
Румен Радев
Министър-председател: 
Гълъб Донев
Подпечатан с държавния печат.
7425
КОНСТИТУЦИОНЕН СЪД
ОПРЕДЕЛЕНИЕ № 9 
от 15 ноември 2022 г.
по конституционно дело № 18 от 2022 г.
Конституционният съд в състав: предсе-
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, при участие-
то на секретар-протоколиста Росица Симова 
разгледа в закрито заседание на 15 ноември 
2022 г. конституционно дело № 18 от 2022 г., 
докладвано от съдия Таня Райковска.